[{"text_idx": "#000002", "text": "Bob blwyddyn, daw mwy na 100 o gynhyrchwyr crefftus, masnachwyr bwyd annibynnol a gwerthwyr bwyd stryd i osod stondinau ym Mae Caerdydd ar benwythnos cyntaf mis Gorffennaf ar gyfer Gw\u0302yl Bwyd a Diod Caerdydd \u2013 ond eleni caiff y bwyd (ynghyd a\u0302 rhywfaint o\u2019r profiad gw\u0302yl) ei ddosbarthu yn syth wrth eich drws."}, {"text_idx": "#000003", "text": "Bydd gwefan newydd yr w\u0302ylyn cynnig ryseitiau a marchnad ar-lein lle gall ymwelwyr archebu amrywiaeth o fwyd a diod lleol a rhyngwladol o safon uchel \u2013 pethau megis Cacennau blasus, marinadau, olewau a\u0302 blas, piclau, jin a seidr arbenigol a mwy \u2013 yn uniongyrchol gan y gwneuthurwyr."}, {"text_idx": "#000004", "text": "Dywedodd yr Aelod Cabinet dros Ddiwylliant a Hamdden, y Cynghorydd Peter Bradbury: \u201cMae Gw\u0302yl Bwyd a Diod Caerdydd wedi bod yn un o uchafbwyntiau yng nghalendr digwyddiadau\u2019r haf Caerdydd ers dros 20 mlynedd, gan ddod a\u0302 llu o bobl sy\u2019n dwlu ar fwyd i\u2019r ddinas i brofi cynnyrch anhygoel a mwynhau bwrlwm yr w\u0302yl."}, {"text_idx": "#000005", "text": "\u201cMae pethau\u2019n mynd i fod ychydig yn wahanol eleni, ond fe wyddom i lawer o bobl fod ymweliad a\u0302\u2019r digwyddiad hwn yn nodi dechrau\u2019r haf yng Nghaerdydd \u2013 ac i\u2019r gwerthwyr yn yr w\u0302yl, mae\u2019n gyfle gwych i gysylltu\u2019n uniongyrchol a\u0302 chwsmeriaid."}, {"text_idx": "#000006", "text": "\u201cDylai\u2019r w\u0302yl rithwir hon fod yn ffordd wych o roi blas i bobl o\u2019r hyn y mae\u2019r w\u0302yl bwyd a diod yn ei wneud, cefnogi\u2019r busnesau bach sy\u2019n dibynnu o leiaf yn rhannol, ar y cyfleoedd sydd ar gynnig, a helpu i gadw ysbryd yr w\u0302yl yn fyw tan y flwyddyn nesaf.\u201d"}, {"text_idx": "#000007", "text": "Bydd gwefan Gw\u0302yl Bwyd a diod Caerdydd yn cael ei lansio ddydd Gwener yma am hanner dydd a bydd ar gael drwy gydol mis Gorffennaf."}, {"text_idx": "#000008", "text": "Bydd manylion llawn am yr w\u0302yl a\u2019r holl fasnachwyr yn cael eu hychwanegu at lle gallwch hefyd ymuno a\u0302 rhestr bostio\u2019r w\u0302yl i gael diweddariadau."}]